এদিকে রাজধানীর রামপুরায় জাহাঙ্গীর হোসেন (২৭) নামের এক যুবক গলায় ফাঁস দিয়ে আত্মহত্যা করেছেন। গতকাল বিকেল ৪টার দিকে বাসার ফ্যানের সঙ্গে গলায় বৈদ্যুতিক তার পেঁচিয়ে তিনি আত্মহত্যা করেন। পরে তাঁকে উদ্ধার করে ঢাকা মেডিক্যাল কলেজ হাসপাতালে নিয়ে গেলে কর্তব্যরত চিকিৎসক মৃত ঘোষণা করেন। জাহাঙ্গীর কী কারণে আত্মহত্যা করেছেন তা জানা যায়নি। তাঁর গ্রামের বাড়ি কুমিল্লার দাউদকান্দি। তিন ভাই দুই বোনের মধ্যে তিনি চতুর্থ। তিনি পূর্ব রামপুরা ওয়াপদা রোডের অমর আলী লেনের একটি ছয়তলা ভবনের চতুর্থ তলায় পরিবারের সঙ্গে থাকতেন। মৌচাক মার্কেটে একটি কাপড়ের দোকানে সেলসম্যানের কাজ করতেন জাহাঙ্গীর।